Laukhella

Laukhella (nordsamisk: Lávkheallu) er en bygd i Senja kommune i Troms. Bygden ligger langs Laksfjordens nordside, vest for tettstedet Silsand på Senja.

På stedet finnes en ferdighusfabrikk. Her ligger også Islandsbotn stadion, som er hjemmebanen til FK Senja. Området Laukhella-Tortenlia-Islandsbotn har til sammen cirka 200 innbyggere.

Laukhella ligger langs fylkesvei 86, som gjennom bygden har gatenavnet Laukhellaveien (sic).

Laukhella kapell er fra 1949.

Grunnkrets
Laukhella grunnkrets omfatter, foruten Laukhella, Tortenlia og Islandsbotn også deler av tettstedet Silsand, nærmere bestemt boligfeltene Silsand mellom og Silsand sør. Grunnkretsen har rundt 1000 innbyggere, og er dermed nr. 2 i kommunen i folketall, etter Finnsnes. Areal: 7,38 km².

Grunnkretsens innbyggertall:
 2000  2005 2010 2015 2020 2025 898 861 942 1007 1014 1012

 Referanser 
Laukhella på Norgeskart.no fra Statens kartverk, besøkt 27. april 2025

Kategori:Bygder og grender i Senja